
Protokoll fra Kommunedirektørkollegiet	24.02.26
	Tid og sted:

	Tirsdag 24. februar 0830 – 1500 
Rådhuset i Porsgrunn

Kommunedirektør i Skien
	Magnus Meling Hallaråker
Øystein Tveit
Marianne S. Gurrick
Inger Anne Speilberg
Jan Sæthre
Karin G. Finnerud

	Andre

	Arve Høiberg

Orientering
Strategi for Grenlandssamarbeidet IPR ved daglig leder
	Sekretariatet









Saksliste for kommunedirektørkollegiet	24.02.26
	Saksnr
	Kommunedirektørkollegiet

	06/26
	Referat fra møte i kommunedirektørkollegiet 16. januar 2026
Forslag til referat fra 16. januar var sendt ut med innkallingen og drøftet
Konklusjon: Referat vedtatt

	07/26
	Prosjektskjønnsmidler 2026
Følgende prosjekter ble drøftet:
· Utredning av interkommunalt samarbeid om administrative funksjoner i Grenland
Søknad om kr. 400 000

Prosjektet er et fornyings- og innovasjonsprosjekt som utreder behovet for nye måter å organisere administrative støttefunksjoner på, og som bør ha tydelig overføringsverdi til andre kommuner og regioner.
Formålet er å få et kunnskapsbasert grunnlag for å vurdere om – og i hvilken form – samarbeid kan bidra til mer kostnadseffektiv drift, styrket kompetanse og mer robuste løsninger, samtidig som lokal forankring ivaretas. 
Målet er en felles utredning av mulighetene for interkommunalt samarbeid om administrative funksjoner, nærmere bestemt regnskap, lønn og dokumentsenter/arkiv.

· Regionalt kompetanseløft: Grunnkurs i generativ KI (Copilot) for ansatte i kommunene i Telemark og Vestfold 
Søknad om støtte kr. 700 000.

Prosjektet skal utvikle og gjennomføre et digitalt grunnkurs i generativ kunstig intelligens med Microsoft Copilot som praksisverktøy. Det skal utarbeides en kurspresentasjon som forankrer viktigheten av denne kompetansen, et læringshefte med praksisnære eksempler fra sektoren og oppgavehefte til trening som for- og etterarbeid. Prosjektet vil frikjøpe en ressurs i 50 % stilling i 6 måneder for utvikling, tilpasning og gjennomføring av digitale kurs 2 ganger i uken over 2–3 måneder.
Deltakelsesdata skal struktureres slik at kommunene kan importere kursgjennomføring til KS Kunnskap. Prosjektet skal også identifisere hvilke kursressurser som kan inngå i en felles katalog i KS Kunnskap for gjenbruk nasjonalt. 

· Felles innkjøpsprosjekt i Grenland
Søknad om støtte kr. 2 000 000

Prosjektets formål er å utarbeide og implementere en felles innkjøpsmodell for GKI-kommunene som sikrer bedre avtaleoppfølging, høyere avtalelojalitet og økt kostnadseffektivitet i innkjøpene. Prosjektet skal munne ut i et beslutningsgrunnlag for nødvendige tiltak og organisering, slik at kommunene samlet kan øke gevinsten av sine rammeavtaler sammenlignet med i dag. 
Prosjektet representerer en strategisk mulighet til å profesjonalisere innkjøpsarbeidet i Grenland, realisere betydelige økonomiske gevinster og sikre bedre tjenester for innbyggerne.

· Sekretariat for å videreutvikle samarbeidet mellom regionens brannvesen i Sør-Øst brannalarmregion
Søknad om støtte kr. 750 000 fra to Statsforvalterembeter

Midlene vil nyttes til å videreutvikle samarbeidet mellom regionens brannvesen slik at det formaliseres i tråd med samarbeidsanalysen fra 2025. Dette innebærer etablering av en prosjektlederstilling som skal forberede og gjennomføre et formalisert samarbeid som omfatter både tjenestesamarbeid og merkantilt samarbeid med en regional ledelse.
	Konklusjon i prioritert rekkefølge:

1. Utredning av interkommunalt samarbeid om administrative funksjoner i Grenland 
2. Felles innkjøpsprosjekt i Grenland
3. Regionalt kompetanseløft: Grunnkurs i generativ KI (Copilot) for ansatte i kommunene i Telemark og Vestfold 




	08/26
	Nedre Telemark helsefellesskap – kjøp av sekretariat tjenester fra Tinn, Hjartdal, Notodden og Midt Telemark kommuner
I saken ble det henvist til vedtak i Helsefellesskapets sak 10/25 i Partnerskapet 17.10.25 om samhandlingskoordinator/ sekretariatsfunksjon skal kommunene må finne fram til en organisering av de kommunale ressursene. Her fremgikk det at Kommunedirektørutvalget skal avklare videre organisering og finansiering av de kommunale ressursene.
I Vest Telemark er det i dag en samhandlingskoordinator. Samhandlingskoordinator Kari Gro Espeland går av med pensjon 1. august og kommunedirektørene i Vest Telemark har vedtatt at stillingen lyses ut. 
Saken gjelder forespørsel fra Tinn, Hjartdal, Midt Telemark og Notodden kommuner om kjøp av sekretariats funksjoner til Helsefellesskapet. 
Konklusjon:
Tinn, Hjartdal, Midt Telemark og Notodden kommuner kjøper en begrenset sekretariats funksjon fra Nedre Telemark Helsefellesskap. Det utarbeides en samarbeidsavtale mellom Grenlandssamarbeidet IPR og kommunene, hvor sekretariats funksjonen defineres som fire årlige formøter med kommunalsjefene for helse, -før SSU møtene. I tillegg er samhandlingskoordinatoren tilgjengelig for kommunenes administrative og politiske ledelse i forkant av de to årlige partnerskapsmøtene i Telemark helse fellesskap. Møter skal fortrinnsvis skje samlet og ved bruk av Teams. Kjøp fastsettes til kr. 25 000 for den enkelte kommune. Avtalen iverksettes 1. juli og sekretariatet får i oppgave å utarbeide en samarbeidsavtale med gjensidig oppsigelsesfrist, årlig evaluering og årlig prisjustering.

	09/26
	Partnerskapsmøte i Telemark helsefellesskap 6. mars
I møtet ble Sakene 04/26 Samarbeidsavtale mellom kommuner og helseforetak - Årlig evaluering av samarbeidsavtalen og 05/ 26 Status samhandlingskoordinator Telemark, drøftet.
Konklusjon:
Skien vil fremme utsettelse av sak 4/26 grunnet eget vedtak i bystyret 12. desember 2024 om å vurdere ny organisering av helsefellesskapet i Telemark. Begrunnelsen er den evalueringen av helsefellesskapene som utføres av KS. Daglig leder presenterer avtalen om kjøp av sekretariat mellom nedre og øst Telemark, i sak 5/26

	10/29
	Rullering av Strategisk næringsplan 2017 – 2020
Grenlandskommunene vedtok i 2016 Strategisk næringsplan 2017-2020.
Strategiske grep for planen var: En samlet region, En synlig region og En attraktiv region. Strategisk næringsplan 2017 -2020 er vedlagt utsendelsen.
Næringssjefskollegiet har drøftet behovet for en forenklet felles næringsplan og ber om Kommunedirektørkollegiets tilslutning til å utarbeide et forslag til å oppdatere Strategisk næringsplan 2017 – 2020
Næringssjefskollegiet ber også om å kunne benytte midler fra Felles næringstilskuddsmidler for 2026 til formålet
Forslaget legges frem for drøftelse 
Forslag til konklusjon:
Næringssjefskollegiet utarbeider mandat for kollegiet.

	11/26
	Strategi for Grenlandssamarbeidet IPR
Kommunedirektørkollegiet har bestilt en gjennomgang av oppgaver og organisering av Grenlandssamarbeidet. 
I møtet gir dagligleder en orientering om bakgrunnen for samarbeidet og oppgaver samt utfordringer for Grenlandssamarbeidet, som start på fortløpende arbeid i Kommunedirektørkollegiet
Konklusjon:
Arbeidet fortsetter. Kommunedirektørkollegiet innkaller de ulike vertskommunesamarbeidene til faste årlige møter for gjennomgang av årsmelding og regnskap. Sekretariatet fremmer forslag til liste over prioriterte vertskommune samarbeid til neste møte i KDK 5. mai, i tillegg til å presentere mandatene og forslag for helsesjefskollegiet, næringssjefskollegiet og administrativt eierskapsforum.

	12/26
	Eventuelt
Ingen saker under eventuelt

